दिसंबर में ही टेंडर की प्रक्रिया पूरा करने का निर्देश
मेदिनीनगर | एसएसएके एडीपीओ मो. अनवर अली ने कस्तूरबा गांधी आवासीय विद्यालय के वार्डन को इसी महीने में टेंडर की प्रक्रिया पूरी करने का निर्देश दिया है। बीआरसी सूदना में कस्तूरबा विद्यालय के वार्डन के साथ आयेाजित बैठक में उन्होंने वैसे विद्यालयों को हिदायत दी है जो दिसंबर के बजाए जनवरी तक टेंडर की प्रक्रिया को पूरा करना चाहते थे। एडीपीओ अनवर अली ने बताया कि पहले ही सबको इस प्रक्रिया को शीघ्रता के साथ पूरा करने को कहा गया था, लेकिन पांकी, चैनपुर, हरिहरगंज, छत्तरपुर और सदर कस्तूरबा द्वारा इसमें विलंब किया जा रहा था। इसे लेकर ही बैठक बुलाई गयी थी, जिसमें स्पष्ट रूप से दिसंबर में ही टेंडर की प्रक्रिया पूरी करने को कहा गया है।
hin_Deva hin_Deva